tartuNLP/wikipedia-smugri-20251201 huggingface dataset:
Kytäjän koulu

Kytäjän koulu on Hyvinkään länsiosassa Kytäjärven rannalla Rytkönniemessä sijaitseva 73 oppilaan suomenkielinen alakoulu. Koulussa on alakoulun luokat 0–6. Kyläkoulun paikka on Hyvinkään vanhimpia, sillä Rytkönniemessä on toiminut koulu jo vuodesta 1874 lähtien.
Koulun ympäristössä sijaitsee Suomen parhaimpien golfkenttien joukkoon lukeutuva Kytäjä Golf.
Martin koulu (Hyvinkää)

Martin koulu on Hyvinkään Martin kaupunginosassa toimiva noin 500 oppilaan suomenkielinen perusopetusta tarjoava koulu (luokka-asteet 1–9). Martin koulussa on alakoulu (1.-6.lk), keskitetyt erityisen tuen luokat (1.-9.lk), Peipopesän yksikkö (1.-9.lk) ja joustavan perusopetuksen ryhmät.
Nopon koulu

Nopon koulu on Hyvinkään eteläosan Nopossa toimiva 58 oppilaan suomenkielinen alakoulu (luokka-asteet 1–6).
Paavolan koulu

Paavolan koulu on Hyvinkään Paavolan kaupunginosassa toimiva noin 210 oppilaan suomenkielinen alakoulu (luokka-asteet 1–6).
Ridasjärven koulu

Ridasjärven koulu on Hyvinkään itäosan Ridasjärvellä toimiva noin 40 oppilaan suomenkielinen alakoulu (luokka-asteet 1–6). Ridasjärven koulu on Hyvinkään vanhin vielä toiminnassa oleva koulu. Noin 300 metriä Ridasjärven pohjoispuolella sijaitsevalta kyläkoululta on 10 kilometriä Hyvinkään keskustaan.
Näyttämötaide (lehti)

Näyttämötaide oli Helsingissä ja Hämeenlinnassa vuosina 1910–1913 ilmestynyt teatterialan aikakauslehti.
Eero Alpin toimittama "Näyttämötaide" oli 1800-luvun ohjelmalehtisten jälkeen ensimmäinen suomalainen teatterilehti. Laajalle teatterinharrastajayleisölle tarkoitetun lehden kustantajaksi tuli vuoden 1911 lopussa kymmenen kuukauden tauon jälkeen Arvi A. Karisto. Suomalaisten teatterien ohjelmistoa ja näyttelijöitä esitelleen lehden ilmestyminen katkesi taloudellisiin vaikeuksiin.
Yhdysvaltain asevoimien roomalaiskatolinen arkkihiippakunta

Yhdysvaltain asevoimien roomalaiskatolinen arkkihiippakunta on katolisen kirkon arkkihiippakunta, joka palvelee Yhdysvaltain asevoimissa työskenteleviä. Sen palveluksessa oli 359 pappia vuonna 2013.
Nykytoiminta.
Arkkihiippakunta on ainoa taho, joka voi hyväksyä katoliset papit toimimaan sotilaspappeina tai veteraanisairaaloiden kappalaisina. Vuonna 2020 virassa oli 204 aktiivista katolista sotilaspappia. Papit tulevat muista hiippakunnista tai sääntökunnista ja toimivat määräajan armeijan palveluksessa, mutta säilyttävät kuuluvuutensa alkuperäiseen hiippakuntaansa.
Arkkihiippakunta ei omista kirkkoja tai kirkkokiinteistöjä, sillä tilat ovat Yhdysvaltain hallituksen omistuksessa. Kaikki kirkolliset toimitukset, kuten kastetiedot, rekisteröidään arkkihiippakunnan omaan rekisteriin, jossa on yli 2,5 miljoonaa tietuetta.
Arkkihiippakunta ei saa valtion rahoitusta, vaan sen toiminta perustuu sotilaspappien, asevoimien henkilöstön ja yksityisten lahjoittajien tukeen.
Vaakuna.
Vaakunassa yhdistyvät Yhdysvaltojen värit (punainen, valkoinen ja sininen), kotkakuvio rauhan symbolilla (oliivipuu), maailman meridiaanit ristin taustalla ja apostoli Pietarin avaimet. Symboliikka korostaa rauhan viemistä, Kristuksen julistamista maailmanlaajuisesti ja kirkon tehtävää parantaa ja antaa synninpäästöä.
Radio Musa

Radio Musa on tamperelainen radiokanava. Kanava soittaa pääosin iskelmä- ja tanssimusiikkia aikuisikäisille. Sen taajuus on Tampereella 100,5 MHz, ja lisäksi kanavaa voi kuunnella myös Internetissä. 
Ensimmäinen Radio Musa toimi Tampereella vuosina 1989–1991.
Uusi Radio Musa sai radiotoimiluvan syksyllä 2013 ja aloitti vakituisen toimintansa maaliskuussa 2014.
Kanava sai vakituisen toimiluvan vuosille 2014–2019. Siihen mennessä kanava oli toiminut määräaikaisilla toimiluvilla. Radio Musalla oli myös kolmen kuukauden tilapäinen toimilupa Helsingissä taajuudella 89,7 MHz syyskuusta marraskuuhun vuonna 2014.
Radio Musan ohjelmia ovat muun muassa Päivän artisti, Tätä Suomi tanssii, Radiot Top 20 ja Rakentajaradio. Kanava lähettää STT:n radiouutisia arkisin kello 6-22 ja viikonloppuisin 8-22. Kanavalta tulee myös viihdeuutisia pitkin päivää. Kanavan omistaa Pentti Teräväinen, joka on tuttu Discopress yrityksestä.
Musan laajaa ohjelmistoa juontavat ainakin studioisäntä Pentti Teräväinen, Teuvo Laine, Arto Grönroos, Aulikki Järvinen-Nummi, Dani Branthin, Aila-Inkeri Salama, Pekka Santonen ja Martti Kuurila.
Risto Rekola

Risto Tapani Rekola on hollolalainen kirjailija. Häneltä on julkaistu omakustanteena palindromiteokset "Taasko hoksaat!", "Ikävää, väki" ja "Naaraan".
Pekka Laine (toimittaja)

Pekka Juhani Laine (s. 9. tammikuuta 1948 Hämeenkyrö) on suomalainen yhteiskuntatieteiden maisteri ja journalisti.
Laine on työskennellyt toimittajana vuoteen 1992. Suomen Journalistiliiton SJL:n puheenjohtaja hän oli 1992–2006. Laine on toiminut myös Radio- ja televisiotoimittajien liiton RTTL:n puheenjohtajana ja Pohjoismaiden journalistiliiton NJF:n puheenjohtajistossa.
1980-luvulla Laine kirjoitti ohella viihdekäsikirjoituksia muun muassa "Hukkaputki"-satiiriohjelmaan. "Journalisti"-lehden kolumnisti hän oli 1980–1991.
Laine sai Journalistiliiton ansiomerkin 2006. Hän on SJL:n ja RTTL:n kunniajäsen.
Arto Nieminen (toimittaja)

Arto Nieminen (s. 31. joulukuuta 1957) on toimittaja ja Suomen Journalistiliiton entinen puheenjohtaja. Hän toimi tehtävässä vuosina 2006–2014.
Nieminen on työskennellyt toimitussihteerinä Virkamiesten ja toimihenkilöiden yhteisjärjestön VTY:n lehdessä 1985–1988. Hän työskenteli työmarkkinatoimittajana Yleisradion Radiouutisissa 1989–2004 ja politiikan toimittajana TV2:n "Ajankohtaisessa kakkosessa" 2004–2006. Hänet valittiin Journalistiliiton puheenjohtajaksi vuonna 2006, ja siitä tehtävästä hän palasi Yleisradion palvelukseen vuonna 2015. Nieminen sai Journalistiliiton ansiomerkin vuonna 2015.
Vehkalampi (Ikaalinen)

Vehkalampi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vehkalampi on osa Juurijärven-Hulppojärven valuma-aluetta.
Maantietoa.
Lammen pituus on 700 metriä, leveys 200 metriä ja sen pinta-ala on 7,3 hehtaaria. Se sijaitsee yhdystie 2764 ja Eränmaan selänteen välissä. Siihen laskee kymmenen suo-ojaa ympäröivistä metsistä ja viereiseltä suolta. Oma laskuoja lähtee lammen koillispäästä ja se laskee kilometrin mittaiseksi kaivettuna ojana Hulppojärven eteläpään lahdenpohjukkaan. Rantaviivan pituus on 1,5 kilometriä. Puolet rannasta on suota ja rantaan on rakennettu kolme vapaa-ajan asuntoa, joille johtaa tiet yhdystieltä 2764.
Kaamosjazz

Kaamosjazz on Euroopan unionin pohjoisin ja yksi Suomen vanhimmista jazztapahtumista, joka järjestetään vuosittain Saariselällä ja Inarissa. Kaamosjazzin tarjonta sisältää iltakonsertteja, jameja sekä saamelaismusiikkipainotteisen illan Saamelaiskulttuurikeskus Sajoksessa. Vuoden 2017 Kaamosjazz järjestetään 23.-26. marraskuuta.
Historia.
Ensimmäisen kerran Kaamosjazz-tapahtuma järjestettiin vuonna 1981, jolloin tapahtumapaikkana toimi Tankavaaran Wanhan Vaskoolimiehen kahvila. Tapahtuman perustajina olivat Yleisradio ja paikallisten matkailuyritysten yhteistyöryhmä. Myös Ruotsin ja Tanskan yleisradioyhtiöt lähettivät tapahtumaan omien maidensa muusikoita. Vuoden 1981 festivaali käsitti vain kolme ravintolakonserttia. Esiintyjinä olivat Paroni Paakkunaisen Big Band, Nono Söderberg trio, Nils-Aslak Valkeapää, Ailu Gaup ja Ylen yhteispohjoismainen Workshop. Radion Yleisohjelma radioi myöhäisillan konsertteja suorina lähetyksinä.
Tapahtuma on kasvanut ja kehittynyt vuosien varrella talkoolaisten suosiollisella avustuksella. Vuonna 2011 Kaamosjazz ry luovutti tapahtuman vetovastuun Pohjois-Lapin Matkailu Oy:lle (nyk. Inari-Saariselkä Matkailu Oy), joka on jatkanut Jazzien järjestämistä. Kaamosjazzien taiteellisena johtajana on toiminut vuosina 2013-2016 suomalainen klassiseen musiikkiin erikoistunut toimittaja, tuottaja ja kulttuurivaikuttaja Aarno Cronvall. Vuonna 2017 tuottamisesta on vastuussa raahelainen Tuupa Records.
Konserttipaikat.
Konsertteja on järjestetty Lapland Hotel Riekonlinnassa, Kaunispään Huipulla, Ravintola Petronellassa, Saariselän tunturikappelissa, Ivalon yläasteella, Hotelli Kultahipussa, Saamelaiskulttuurikeskus Sajoksessa ja Saariselän rinnekeskuksessa.
Esiintyjät.
Vuoden 2016 Kaamosjazz esiintyjät
Seitsemän Thebaa vastaan

Seitsemän Thebaa vastaan on kreikkalaisen mytologian kertomus Polyneikeen johtaman seitsikon ja Eteokleen johtaman Theban armeijan välisestä taistelusta. Taistelu oli seurausta siitä, että Oidipuksen jouduttua maanpakoon Thebasta tämän pojat Eteokles ja Polyneikes riitaantuivat vallasta. Vanhempi Eteokles sai vallan, ja ajoi Polyneikeen pois kaupungista. Polyneikes kokosi Argoksessa sotajoukon, joka hyökkäsi Thebaan. Kukin seitsemästä sotapäälliköstä piiritti joukkoineen yhtä Theban seitsemästä portista. Kaksintaistelussa Eteokles ja Polyneikes saivat kumpikin surmansa toisensa kädestä.
Kertomukselle on joskus etsitty historiallista pohjaa mykeneläisaikaisesta taistelusta, joka olisi tapahtunut noin sukupolvea ennen Troijan sotaa ja johtanut Theban linnoituksen tuhoon. Eräs viite tällaiseen on se, että Homeroksen "Iliaan" laivaluettelossa, joka kuvaa Troijan sotaan osallistuneet kreikkalaiset joukot, ei enää esiinny Thebaa vaan pelkästään sen alakaupunki Hypothebai. On kuitenkin mahdotonta sanoa, mikä osa kertomuksesta voisi olla tosipohjaista ja mikä keksittyä. Theban kaivauksissa ei ole löydetty merkkiä seitsemästä portista, joten tämä ajatus voi perustua lähinnä sotapäälliköiden lukumäärään.
Taistelu oli aiheena kadonneessa eepoksessa "Thebais". Vanhin jälkipolville säilynyt kuvaus taistelusta on Aiskhyloksen samannimisessä tragediassa "Seitsemän Thebaa vastaan" ("Hepta epi Thēbas"), joka on myös myytin pääesitys säilyneessä kreikkalaisessa kirjallisuudessa. Myöhemmin sama tarina on kerrottu myös Euripideen tragediassa "Foinikian naiset" ("Foinissai"). Taistelu esiintyy myös muun muassa Sofokleella, Diodoroksella, Pseudo-Apollodoroksella ja Hyginuksella sekä Statiuksen eepoksessa "Thebais".
Sotapäälliköt.
Eri kirjailijoilla esiintyy hieman erilainen luettelo siitä, ketkä seitsemän sotapäällikköä olivat. Sotajoukon johtajana esiintyy yleensä Oidipuksen poika Polyneikes. Apollodoroksen luettelossa sotapäälliköistä häntä ei kuitenkaan esiinny. Sotapäälliköiden jälkeläiset tunnettiin epigoneina.
Anu Kaaja

Anu Kaaja (s. 1984) on suomalainen kirjailija ja käsikirjoittaja.
Kaaja opiskeli taiteen maisteriksi Salfordin yliopistossa ja kävi Kriittisessä korkeakoulussa kirjoittajalinjan. Kaajan esikoisteos oli vuonna 2015 ilmestynyt surrealistinen novellikokoelma "Muodonmuuttoilmoitus". Se oli ehdolla Helsingin Sanomien kirjallisuuspalkinnon saajaksi ja sai kunniamaininnan. Kaaja sai teoksesta kahden vuoden välein jaettavan esikoisteokselle tarkoitetun Jarkko Laine -palkinnon.
Kaajan ensimmäinen romaani on vuonna 2017 ilmestynyt "Leda". Siinä Kaaja päivittää antiikin myyttiä kuningatar Ledasta, johon Juppiter yhtyy joutsenen hahmossa. Kaaja on sijoittanut tapahtumat 1700-luvun lopun Ranskaan. Teos oli Runeberg-palkintoehdokkaana. Romaani voitti Toisinkoinen-palkinnon vuonna 2017.
Vuonna 2020 Kaaja sai Kalevi Jäntin palkinnon teoksestaan "Katie-Kate". Vuonna 2023 ilmestyi Kaajan neljäs teos, kollaasiromaani "Rusetti".
Sinkkujen päivä

Sinkkujen päivä (, , myös "Double Eleven" tai "1-1-1-1",) on kiinalaislähtöinen marraskuun 11. päivä vietettävä juhlapäivä, jolla juhlistetaan ihmisten sinkkuutta. 
"Double Eleven", kiinaksi 双十一 (Shuāng shìyī), on nykyisin Alibaban rekisteröity tuotemerkki.
Historia.
Ei ole täyttä varmuutta siitä, milloin ja missä Singles' Dayta vietettiin ensimmäistä kertaa, mutta yleisen teorian mukaan sitä juhlittiin ensimmäistä kertaa Nanjingin yliopistolla vuonna 1993. Tuolloin joukko nuoria miehiä juhli sinkkuuttaan protestina ystävänpäivälle ja osti toisilleen lahjoja. Vuonna 2009 suuri kiinalainen verkkokauppayritys Alibaba alkoi markkinoida Singles' Dayta ostospäivänä ja siitä lähtien Singles' Day on ollut suosittu ostospäivä verkkokaupoissa. 2010-luvun puolivälissä monet kiinalaiset alkoivat pelätä Kiinan talouskasvun hidastuvan ja alkoivat säästää rahojaan Singles' Dayta varten.
Luettelo Nurmeksen julkisista taideteoksista ja muistomerkeistä

Luettelo Nurmeksen julkisista taideteoksista ja muistomerkeistä sisältää Nurmeksen kaupungissa olevat pysyvät patsaat, muistomerkit ja muistolaatat. Nurmekseen on liitetty Nurmeksen maalaiskunta ja Valtimon kunta.
Wendover

Wendover on pikkukaupunki Yhdysvaltain Utahin osavaltiossa, jonka suolatasangolla se sijaitsee. Tooelen piirikuntaan kuuluvassa kaupungissa on 2000-luvulla ollut 1 500–1 600 asukasta. Suuremmista kaupungeista sitä likimpänä sijainnee Salt Lake Cityn ohella Nevadan Elko.Vuonna 1908 perustettua kaupunkia halkovat Interstate 80 sekä Interstate 40. Bonnevillen suolatasanko sijaitsee kaupungin lähettyvillä.
Kaupunki on tullut tunnetuksi 509. raskaan erityispommitusrykmetin harjoitteluun liittyvänä tukikohtana, tosi tuolloin vielä vasta nimellä "393. raskas pommituslaivue". Tuota ennen B-17- ja B-24 Liberator-laivueet olivat Wendoverissa harjoitelleet pommikoneiden toimintaan liittyvinä harjoitteina. 393. laivue oli syyskuun 11. 1944 - 6. toukokuuta 1945 Wendoverissa. Wendover valittiin, koska se oli sopivalla, joskin pitkähköllä (n. 1 300 km) etäisyydellä Los Alamosin salaisista ydintutkimuslaboratorioista. Lisäksi paikka oli sopivan syrjäinen, sekä ilmasto mahdollisti lentoharjoittelun varsin hyvin. Paikkakunta ei ollut erityisemmin lentomiehistöjen taikka muunkaan henkilökunnan suosiossa, sillä paikan karuiksi ja ankeiksi koettuja olosuhteita, kuten vedettömyyttä lisäksi leimasi suuri salailu. Monet Wendoverista lentäneet raskaat Boeing B-29 Superfortress-koneet pudottivat harjoituspomminsa Salton Sea:n läheisyyteen. Tukikohta oli tunnettu myös koodinimellä "Kingman" sekä "Site K".
Web Feature Service

Web Feature Service (lyh. WFS) määrittelee rajapinnan paikkatietokohteiden etsintään, kyselyyn ja muokkaamiseen tietoverkon yli. Rajapinta on OGC:n ja ISO:n standardoima.
Rajapinta tarjoaa pääsyn paikkatietokohteisiin alustariippumattomasti ilman, että kyselijän tarvitsee olla millään tavoin tietoinen näiden tallennukseen käytetystä järjestelmästä tai sen teknologiasta.
Toteuttavat sovellukset.
Seuraavat avoimen lähdekoodin paikkatieto-ohjelmistot tarjoavat WFS 2.0-rajapinnan:
Seuraavat kaupalliset paikkatieto-ohjelmistot tarjoavat WFS 2.0-rajapinnan. Valmistajan nimi on suluissa:
Web Coverage Service

Web Coverage Service (lyh. WCS) määrittelee rajapinnan moniulotteisen hilamuotoisen paikkatiedon kyselyyn. Rajapinta on OGC:n on standardoima. Sen viimeisin versio on 2.0.1.
Toteuttavat sovellukset.
Seuraavat avoimen lähdekoodin paikkatieto-ohjelmistot tarjoavat WCS 2.0/2.0.1-rajapinnan:
Seuraavat kaupalliset paikkatieto-ohjelmistot tarjoavat WCS 2.0/2.0.1-rajapinnan. Valmistajan nimi on suluissa:
Geography Markup Language

Geography Markup Language (lyh. GML) on XML-kieleen perustuva kuvauskieli, jolla voidaan mallintaa paikkatietokohteita ja siirtää tietoa tietoverkon yli. GML on OGC:n ja ISO:n standardisoima.
Jevgeni Ketov

Jevgeni Nikolajevitš Ketov (; s. 17. tammikuuta 1986 Gubaha, Venäjän SFNT, Neuvostoliitto) on venäläinen uransa lopettanut jääkiekkoilija ja maailmanmestari. Hän on pelipaikaltaan vasen laitahyökkääjä.
Ura.
Seuraura.
Ketov on Molot-Prikamje Permin kasvatti. Hän siirtyi juniorina sittemmin Avangard Omskiin, jonka miesten kakkosjoukkueessa Ketov debytoi Venäjän kolmanneksi korkeimmalla sarjatasolla Pervaja Ligassa vain 16-vuotiaana kaudella 2002–2003. Kaudeksi 2004–2005 hän siirtyi sarjatasoa ylemmäs Vysšaja Ligan TsSK VVS Samaraan. Kaudeksi 2005–2006 Ketov siirtyi Superliigan Lada Toljattiin, jossa tulokaskausi toi 41 runkosarjaottelussa tehot 4+6=10 ja kahdeksassa playoff-ottelussa tehot 2+2=4. Hän edusti joukkuetta kauden aikana myös Continental Cupissa, jonka Lada voitti. 
Kaudella 2006–2007 Ketov oli ladan toiseksi paras maalintekijä Igor Grigorenkon kanssa 14 osumallaan ja hän voitti joukkueen sisäisen tehotilaston lukemalla +13. Kaudella 2007–2008 Ketov oli Ladan toiseksi paras pistemies ja maalintekijä Dmitri Vorobjovin jälkeen tehoilla 15+11=26. Pudotuspeleissä hän oli joukkueen paras pistemies ja syöttäjä tehoilla 1+4=5. Kaudeksi 2008–2009 Superliigan tilalle perustettiin KHL. Ketov oli siellä ensimmäisellä kaudellaan Ladan paras maalintekijä ja jakoi sisäisen pistepörssin voiton Aleksandr Tšernikovin kanssa tehoilla 7+17=24.
Ketov siirtyi kaudeksi 2009–2010 jatkamaan KHL-uraansa Ak Bars Kazaniin. Kesken kauden, tammikuussa 2010 hänet kaupattiin Severstal Tšerepovetsiin. Kaudella 2010–2011 Ketov oli joukkueen toiseksi paras maalintekijä Josef Strakan jälkeen 15 osumallaan, kuten myös seuraavalla kaudella 2011–2012 Ruslan Nurtdinovin kanssa 13 osumallaan. Kaudella 2011–2012 hän nousi Severstalin kapteeniksi. Kaudella 2012–2013 Ketov oli joukkueen toiseksi paras pistemies Vadim Šipatšovin jälkeen tehoilla 12+22=34.
Kaudeksi 2013–2014 Ketov siirtyi SKA Pietariin. Kauden 2014–2015 päätteeksi hän voitti Gagarin Cupin. Kaudella 2015–2016 Ketov toimi SKA:n varakapteenina. Kauden 2016–2017 päätteeksi hän voitti toisen Gagarin Cupinsa. Huhtikuussa 2017 Ketov teki SKA:n kanssa kolmivuotisen jatkosopimuksen.
Maajoukkueura.
Ketov edusti Venäjää MM-kilpailuissa vuonna 2012, jolloin hän voitti maailmanmestaruuden. Yhteensä Ketov on pelannut 22 A-maaottelua tehopistein 2+1=3. Hän pelasi myös alle 20-vuotiaiden MM-kilpailuissa vuonna 2006, jolloin Ketov voitti hopeaa.
Suomen työväen vallankumous

Suomen työväen kapina tapahtui 28.1.1918. Työväellä oli kapinan myötä valta pääkaupungissa sekä laajoilla alueilla Suomea kevään 1918. 
Kansanvaltuuskunta perustettiin 28. tammikuuta 1918, ja se asettui johtamaan samana aamuna aloitettua kapinaa. Kansanvaltuuskunnan perustamisesta tiedotettiin "Työmies"-lehdessä 29. tammikuuta julkaistussa julistuksessa, jossa myös nimettiin kansanvaltuutetut ja selostettiin lyhyesti punaisen hallituksen keskeisimmät ohjelmalliset tavoitteet. Kansanvaltuuskunta otti jo ensimmäisenä päivänään käyttöönsä Senaatintalon Helsingissä (nykyinen Valtioneuvoston linna).
"Olemme tänään päättäneet ehdottaa Suomen työväelle, että kun kansan vihan ansainnut senaatti on kukistunut, asetetaan maan vallankumoushallitukseksi Suomen Kansanvaltuuskunta sekä Työväen Pääneuvosto sen toimintaa valvomaan ja yhdessä sen kanssa maan hallitusasioita toistaiseksi hoitamaan, kunnes Suomen työtätekevä kansa toisin päättää."
"Suomen porvarien hallitus astui julkeasti taantumuksellisen valtiokaappauksen tielle. Nyt on Suomen työväenluokka vuorostaan käyttävä vallankumouksen oikeuttaan, yhteiskunnallisen edistyksen palvelukseen."
Punainen hallinto lakkautti ensi töikseen kaikki "vastavallankumoukselliset sanomalehdet, pääkaupungissa jo 28. tammikuuta ja muissa kaupungeissa seuraavina päivinä. Kansanvaltuuskunta vahvisti 2. helmikuuta ”vastavallankumouksellisen” lehdistön olevan ”toistaiseksi” lakkautettu. Tämän jälkeen saivat ilmestyä vain sosialidemokraattisen puolueen ja kristillisen työväenliikkeen lehdet. 
Kansanvaltuuskunta otti sisällissodan alussa vallan syrjäyttämällä porvarillisen Svinhufvudin senaatin ja eduskunnan, minkä jälkeen se antoi itse lakeja ja asetuksia. Kansanvaltuuskunnan ohella toimi myös eduskuntaa vastannut Työväen pääneuvosto.
Työväenhallitus teki mm. päätöksiä kuolemanrangaistuksen kumoamisesta sekä torpparien, lampuotien ja mäkitupalaisten julistamisesta maanomistajista riippumattomiksi.
Saksan ja Neuvosto-Venäjän välillä solmitun Brest-Litovskin rauhansopimuksen myötä Suomen työläisten kapinan onnistumisedellytykset kuihtuivat. Neuvosto-Venäjän johtaja Lenin sitoutui rauhansopimuksessa vetämään venäläiset sotajoukot pois Suomen alueelta, mikä merkitsi lopun alkua suomalaisten sosialistien kapinalle. Kapinayrityksen epäonnistumisen sinetöi saksalaisten sotilaiden maihinnousu ja Saksan Itämeren divisioonan sotilaallinen tuki Suomen valkoiselle armeijalle Helsingin valtauksessa.
Luettelo Parikkalan julkisista taideteoksista ja muistomerkeistä

Luettelo Parikkalan julkisista taideteoksista ja muistomerkeistä sisältää Parikkalan kunnassa olevat pysyvät patsaat, muistomerkit ja muistolaatat. Parikkalaan on liitetty Saaren ja Uukuniemen kunnat.
Verteksi

Verteksi () eli "kärkipiste", "kärki" (vrt. kärki geometriassa) on kolmiulotteisessa grafiikassa pistemäinen kappale, jolla on sijainti mutta ei kokoa.
Verteksi määritellään sijaintikoordinaateilla. Vertekseillä määritetään piirtoon käytettävät "primitiivit" kuten polygonit niiden äärikohdilla. Muita käytettäviä primitiivejä ovat piste () ja viiva ().
Grafiikkarajapinnoissa (kuten OpenGL:ssä) verteksit ovat aina kolmiulotteisia. Vertekseihin voidaan liittää "attribuutteja" kuten väri, orientaatio (normaalivektori) ja niin edelleen piirtotoimintoja varten.
Verteksiin voidaan "x"-, "y"- ja "z"-koordinaattien lisäksi liittää parametrina "homogeeninen koordinaatti" (projektiokoordinaatti), jota merkitään "w"-tunnuksella.
Tesselaatio

Tesselaatio tai tesselöinti kolmiulotteisessa tietokonegrafiikassa tarkoittaa kappaleen pinnan jakamista pienempiin renderöitäviin "primitiiveihin".
Eräitä polygoneja ei teknisistä syistä sallita suoraan, mutta apukirjastoilla kuten OpenGL:n GLU (OpenGL Utility Library) kappaleet voidaan muuttaa sallittuihin muotoihin.
Renderöinti ei salli polygoneja, joissa ääriviivat leikkaavat toisiaan, ovat koveria tai joissa on reikiä. Tesselaatioalgoritmilla nämä voidaan pilkkoa pienemmiksi renderöitäviksi polygoneiksi ("subdivision").
Toinen tapaus tesselaatiolle on pinnan kaarevuuden parantaminen: lisäämällä primitiivejä (jakamalla yksittäisen polygonin koko) saadaan pinta näyttämään kaarevammalta. Polygonimalliin lisätään kaarevuuden ja yksityiskohtaisuuden mukaan lisää primitiivejä.
OpenGL 4.0:n määrittely kuvaa menetelmää seuraavasti: Tesselaatio on menetelmä joka lukee primitiivit ja tuottaa uusia primitiivejä liukuhihnan myöhempien vaiheiden käyttöön. Vastaava menetelmä on Direct3D 11:ssä. Nykyaikaiset grafiikkaprosessorit tukevat laitteistolla tehtävää tesselaatiota, jota voi ohjata ohjelmallisesti shader-ohjelmalla. Tesselaatiota voidaan käyttää avuksia animaatioissa sekä dynaamisissa yksityiskohtaisuustasoissa. Nykyään "mesh-shader" voi korvata grafiikkaliukuhihnassa erillisen tesselaatiovaiheen.
Polygoni (tietokonegrafiikka)

Polygoni () eli "monikulmio" on kolmiulotteisessa grafiikassa renderöintiin käytettävä monikulmion kaltainen "primitiivi". Polygoni määritellään verteksien (kulmapisteiden, kärkien) joukolla. Verteksien välinen jana (särmä) on polygonin "reuna" () ja polygonin määrittelemä taso (tahko) on sen "sivu" (). Polygonimalli on polygonien joukosta koostuva kappale.
Polygoneilla voi olla useita kulmia, mutta renderöintiin nämä voidaan yksinkertaistaa kolmikulmaisiksi: kolmikulmaisen kappaleen kaikki pisteet ovat aina samassa tasossa, jolloin sen koko pinnan alueella on sama normaalivektori. Polygoneilla ei ole syvyyttä (paksuutta), vaan ne ovat kaksiulotteisia tasoja kolmiulotteisessa avaruudessa: kolmiulotteiset kappaleet muodostetaan polygonimalleilla (polygoniverkoilla). Polygonit voivat olla "kaksipuoleisia" tai vain "yksipuoleisia" suorituskykysyistä: menetelmällä on helppo poistaa esimerkiksi kuution piiloon jäävä sivu renderöinnistä. 
Polygonilla on rajoituksia, joita matemaattisessa määrittelyssä ei ole: renderöinti ei salli polygoneja, joissa ääriviivat leikkaavat toisiaan, jotka ovat koveria tai joissa on reikiä. Tesselaatioalgoritmi voi pilkkoa monimutkaisemmat kappaleet renderöinnissä sallittaviin "yksinkertaisiin polygoneihin".
Tyypillisesti polygonit piirretään täytettyinä (sivun sisään jäävälle alueelle piirretään), mutta niin kutsutussa rautalankamallissa vain polygonien ääriviivat (reunat) piirretään.
Polygonin muodostavat verteksit voivat olla käytössä myös rinnakkaisille polygoneille, esimerkiksi kuution kaksi sivua voivat jakaa kaksi verteksiä. Monimutkaisemmissa kappaleissa samoja verteksejä voivat jakaa useammat polygonit. Tästä syystä polygoneja ei yleensä määritellä jokaista erikseen, vaan määritellään verteksit ja mitkä verteksit muodostavat polygonit. Näin tarvittavia funktiokutsuja ja saman tiedon toistamista vähennetään, joka tehostaa käsittelyä sekä vähentää mahdollisia ongelmakohtia.
Mega Man 11

Mega Man 11 () on Capcomin kehittämä ja julkaisema tasohyppelypeli, joka on julkaistu lokakuussa Nintendo Switch-, PlayStation 4-, Windows- ja Xbox One -alustoille.
Peli kuuluu "Mega Man" -pelisarjaan.
Capcom julkaisi tiedon pelistä Mega Manin 30-vuotispäivän kunniaksi.
Pelaaminen.
Pelin rakenne toimii samaan tapaan kuin aiemmissa klassisen "Mega Man" -pelisarjan osissa. Alussa on valittavana kahdeksan robottimestarin kenttää, jotka voi pelata haluamassaan järjestyksessä. Pomotaisteluiden jälkeen Mega Man saa käyttöönsä uusia aseita voitetuilta robottimestareilta. Tällä kertaa robottimestarien aseita käytettäessä koko Mega Manin ulkomuoto muuttuu, ei ainoastaan väri, kuten aiemmissa klassisen sarjan peleissä. Pelin aikana Mega Man voi kerätä ruuveja, jotka toimivat rahana Dr. Lightin kaupassa, josta pelaaja voi ostaa uusia kykyjä ja käytettäviä esineitä. Kahdessa edellisessä pelissä poissa olleet liukuminen ja ladattava ammus ovat jälleen käytettävissä.
Pelin huomattavin uusi ominaisuus on Double Gear -järjestelmä. Se sisältää Mega Manille kaksi uutta kykyä, joiden käyttöaika on lyhyt. Speed Gear hidastaa aikaa, antaen pelaajalle enemmän reaktioaikaa vihollisten hyökkäysten väistämiseen ja tasohyppelyyn. Power Gear taas nostaa Mega Manin hyökkäysvoimaa ja mahdollistaa kahden ladatun ammuksen ampumisen kerralla. Power Gear toimii myös kaikkien robottimestareilta kerättyjen aseiden kanssa. Lisäksi kun Mega Manin elinvoima on vähissä, molempia Geareita voi käyttää yhtä aikaa. Mega Man itse ei ole ainoa, joka käyttää Double Gear -järjestelmää, sillä myös robottimestarit hyödyntävät niitä taisteluissa ja saavat uusia voimia yleensä taistelun loppupuolella.
Muita uusia ominaisuuksia pelissä on esim. Rush Coil ja Rush Jet -kykyjen käyttäminen suoraan niille varatuista napeista, joten niitä ei tarvitse erikseen valita valikoista, kuten aiemmissa peleissä.
Vastaanotto.
IGN antoi pelille arvosanaksi 7.5/10 arvostelussaan.
Polygonimalli

Polygonimalli tai polygoniverkko () on kolmiulotteisessa grafiikassa kappale, joka koostuu useista polygoneista. Yksinkertainen esimerkki polygonimallista on kuutio, monimutkaisempi on esimerkiksi ihmisen pää.
Polygonimalli on esitystapaan liittyvää tietoa kuten kappaleen muoto eikä se vielä yksistään määrittele miten kappale näkyy. Verkon päälle voidaan yhdistää tekstuureja ja kappaleeseen voidaan käyttää transformaatio- ja projektioalgoritmeja sen sijainnin, asennon ym. muuttamiseen. Myös tiettyyn osaan voidaan kohdistaa toimintojen kuten ihmismallin käden heiluttamiseen tai mallit voivat koostua useista erillisistä malleista.
Malleja voidaan tehdä suoraan ohjelmoinnilla, 3D-mallinnusohjelmilla tai takaisinmallintamalla eri menetelmillä. Näyttölaitteelle renderöintiä varten muunlaisesta tiedosta kuten lääketieteellisestä tiedosta voidaan tehdä polygonimalli erilaisilla algoritmeilla.
Malliin voidaan lisätä tai poistaa polygoneja tesselaation avulla tai niitä voidaan korvata normaalikartoituksen avulla.
Polygonimalli on grafiikassa ja visualisoinnissa käytettävä malli ja se ei ole sama asia kuin fyysistä kappaletta koskevat tietokoneavusteisen suunnittelun tai tietokoneavusteisen valmistuksen tietomallit.
Malleista voidaan tehdä useita versiota suorituskyvyn tehostamiseen esimerkiksi videopeleissä: kauempana olevalle kappaleelle voidaan käyttää vähemmän polygoneja kuin lähellä oleville. Yksityiskohtaisuustasot () valitaan ajonaikaisesti.
Useille malleja käsitteleville algoritmeille mallin topologia (mikä kiinnittyy mihinkin) on tärkein asia. Näitä usein seuraa vierekkäisyyden hakuja kuten syvyys-ensin tai leveys-ensin.
USS Eugene A. Greene

USS Eugene A. Greene (runkonumero DD-711 ja DDR-711) oli Yhdysvaltain laivaston vuonna 1945 vesillelaskettu Gearing-luokan hävittäjä.
Valmistus.
Alus tilattiin Federal Shipbuilding &amp; Drydock Companyltä Kearnystä New Jerseystä, missä köli laskettiin 17. elokuuta 1944. Alus laskettiin vesille 18. maaliskuuta 1945 kumminaan Anita M. Greene ja otettiin palvelukseen 8. kesäkuuta ensimmäisenä päällikkönään W. V. Prat, III.
Palvelus.
Alus oli koeajoissa, lentokonemiehistöjen pelastusaluksena sekä uusien hävitäjämiehistöjen koulutusaluksena Yhdysvaltain itärannikolla ja Karibianmerellä kotisatamanaan Norfolk. Alus lähti Guantanamonlahdelle koulutukseen alkuvuodesta 1947, mistä se lähti 13. helmikuuta edelleen laivasto-osaston mukana MOntevideoon Uruguayhin osallistuakseen presidentin valtaanastujaisten yhteydessä järjestettyihin juhlallisuuksiin. Osasto vieraili matkalla myös Rio de Janeirossa ennen paluutaan Norfolkiin 31. maaliskuuta.
Alus lähti 10. marraskuuta ensimmäisellä yhdeksästä Välimeren purjehdukselleen. Alus oli 1. huhtikuuta – 1. joulukuuta 1952 muutettavana tutkalinkiksi.
Alus poistettiin palveluksesta 31. elokuuta 1972 Norfolkissa ja lainattiin Espanjalle.
Churruca.
Espanjan laivasto otti aluksen palvelukseensa nimellä "Churruca". Alus poistettiin palveluksesta 15. syyskuuta 1989 ja upotettiin maalilaivana 12. joulukuuta 1991.
Normaalikartoitus

Normaalikartoitus (, myös ) on kolmiulotteisessa grafiikassa renderöintiin käytettävä tekniikka, jossa lopputuloksena tuotettavaan kuvaan saadaan lisää yksityiskohtia ja kaarevuutta ilman suurta polygonien määrän lisäystä.
Menetelmässä normaalivektorit lasketaan ja tallennetaan etukäteen korkeamman tarkkuuden polygonimallista ja ajonaikaisesti (esimerkiksi videopelissä) tallennettua tietoa käytetään valaistukseen ja varjostukseen pienemmän polygonimäärän mallin kanssa. Menetelmällä voidaan saada todentuntuisempi ulkoasu vähemmällä laskentamäärällä.
Normaalit tallennetaan tekstuurin kaltaiseen tiedostoon, jossa arvot ovat RGB-arvojen sijaan normaalien XYZ-koordinaatteja.
James F. Blinn kuvasi normaalien käyttöä pintarakenteen epätasaisuuden esittämiseen tasaiselle geometrialle artikkelissa "Simulation of Wrinkled Surfaces" vuonna 1978. Blinnin tekniikkaan on viitattu termillä "bump mapping" ja Robert L. Cookin myöhempään tekniikkaan artikkelissa "Shade trees" (1984) on viitattu nimellä "displacement mapping", joka esiteltiin laajennuksena "bump mapping" -tekniikalle.
Normaalikartoituksen varhaisia esittelyjä on ollut SIGGRAPH '96 tapahtumassa. Tekniikkaa on tämän jälkeen kehitetty eteenpäin korkean tason yksityiskohtien esittämiseksi yksinkertaistetun mallin päällä.
Yksi varhaisista menetelmää käyttäneistä peleistä on id Softwaren "Doom 3" (id Tech 4-pelimoottorissa). Tekniikkaa on kehitetty edelleen pelin seuraajassa "DOOM".
Tekniikalle on erilaisia toteutustapoja.
Muita samankaltaisia tekniikoita ovat "bump mapping", "height mapping" ja "displacement mapping". Tekniikoissa on eroja ja esimerkiksi "bump map" sisältää vain korkeustietoa ilman kulmaa kun taas normaalikartoitus sisältää kulman.
Sue Hubbard

Sue Hubbard on englantilainen runoilija, romaanikirjailija ja taidekriitikko.
Hubbard on valmistunut East Anglian yliopistosta maisteriksi pääaineena luova kirjoittaminen. Hän vieraili Lahden kansainvälisessä kirjailijakokouksessa vuonna 2017. Hänen kirjoituksiaan ovat julkaisseet monet merkittävät lehdet, kuten London Magazine, The Independent, The Observer, The Irish Times ja The Guardian.
Juhani Lindholmin suomentamia Hubbardin runoja on ilmestynyt suomeksi Parnassossa.
Hubbard sai tilauksen Arts Councililta ja BFI:ltä runosta Eyridike, joka maalattiin Lontooseen betonikäytävään, joka johtaa Victoria Archilta South Bankiin ja Imax-elokuvateatteriin. Syksyllä 2010 se maalattiin peittoon siistimistarkoituksessa. Se herätti lontoolaiset runoudenharrastajat, ja reaktio sosiaalisessa mediassa sai aikaan sen, että runo palautettiin paikalleen.
USS Furse

USS Furse (runkonumerot DD-882 ja DDR-882) oli Yhdysvaltain laivaston vuonna 1945 vesillelaskettu Gearing-luokan hävittäjä.
Valmistus.
Alus tilattiin Consolidated Steel Corporationilta Orangesta Texasista, missä köli laskettiin 23. syyskuuta 1944. Alus laskettiin vesille 9. maaliskuuta 1945 kumminaan luutnantti John Houseal Fursen sisar Eugenia Furse ja otettiin palvelukseen 10. heinäkuuta ensimmäisenä päällikkönään D. A. Harris.
Palvelus.
Yhdysvaltain laivasto poisti aluksen palveluksesta 31. elokuuta 1972 Norfolkissa ja lainasi sen Espanjalle.
Gravina.
Espanjan laivasto otti aluksen palvelukseensa nimellä "Gravina". Alus romutettiin vuonna 1991.
USS O’Hare

USS O’Hare (runkonumerot DD-889 ja DDR-889) oli Yhdysvaltain laivaston vuonna 1945 vesillelaskettu Gearing-luokan hävittäjä.
Valmistus.
Alus tilattiin Consolidated Steel Corporationilta Orangesta Texasista, missä köli laskettiin 27. tammikuuta 1945. Alus laskettiin vesille 22. kesäkuuta kumminaan kapteeniluutnantti Edward Henry ”Butch” O’Haren (1914–1944) äiti Selma O’Hare ja otettiin palvelukseen 29. marraskuuta ensimmäisenä päällikkönään R. W. Leach.
Palvelus.
Alus poistettiin palveluksesta 31. lokakuuta 1973 ja lainattiin Espanjalle.
Méndez Núñez.
Espanjan laivasto otti aluksen palvelukseensa nimellä "Méndez Núñez". Espanja lunasti 17. toukokuuta 1978 aluksen, joka poistettiin palveluksesta ja romutettiin vuonna 1992.
Ajeé Wilson

Ajeé Wilson (s. 8. toukokuuta 1994 Philadelphia) on yhdysvaltalainen keskimatkojen juoksija, päämatkansa 800 metrin sisäratojen maailmanmestari ja kaikkiaan viisinkertainen MM-mitalisti. Hän edustaa Juventus Track Clubia.
Wilson sijoittui 800 metrillä viidenneksi Monctonin alle 20-vuotiaiden MM-kilpailuissa 2010. Seuraavana vuonna hän voitti alle 18-vuotiaiden maailmanmestaruuden Lillessä ajalla 2.02,64. Hän voitti 800 metrin alle 20-vuotiaiden maailmanmestaruuden Barcelonassa 2012 ajalla 2.00,91.
Wilson sijoittui 2013 Moskovan MM-kilpailuissa 800 metrillä viidenneksi. Sopotin MM-hallikilpailuissa 2014 hän karsiutui saman matkan alkuerissä. Hän voitti kultaa IAAF World Relays -kilpailujen 4 × 800 metrin viestissä 2014. Saman vuoden maanosien cupissa hän oli toinen. Hän voitti vuoden 2015 IAAF World Relays -kilpailuissa kultaa DMR-viestissä.
Wilson saavutti Portlandin sisäratojen MM-kilpailuissa 2016 hopeaa 800 metrillä ajalla 2.00,27. Rio de Janeiron olympialaisissa hän karsiutui välierissä. Lontoon MM-kilpailuissa 2017 hän sai pronssia ajalla 1.56,65. Hän sai Birminghamin MM-hallikilpailuissa 2018 hopeaa 800 metrillä ajalla 1.58,99. Maanosien cupissa 2018 hän oli 800 metrillä toinen. Hän saavutti 800 metrillä pronssia Dohan MM-kilpailuissa 2019 ajalla 1.58,84. Vuonna 2021 järjestetyissä Tokion olympialaisissa hän karsiutui 800 metrin välierissä. Hän voitti saman matkan sisäratojen maailmanmestaruuden Belgradissa 2022 ajalla 1.59,09. Saman vuoden Eugenen MM-kilpailuissa hän oli 800 metrillä kahdeksas.
Wilson on voittanut 800 metrin Yhdysvaltojen-mestaruuden ulkoradoilla 2014, 2017, 2018 ja 2019 sekä hallissa 2013, 2014, 2016, 2018, 2020 ja 2022. Hän voitti maansa hallimestaruuden 600 metrillä 2017 ja 1 000 metrillä 2019.
Wilson jäi helmikuussa 2017 tehdyssä dopingtestissä kiinni Zeranolin käytöstä. Hän sai varoituksen.
Henkilökohtaiset ennätykset.
Sisäradat.
AR = maanosan ennätys
Good Behavior

Good Behavior on yhdysvaltalainen draamasarja, joka perustuu Blake Crouchin "Letty Dobesh" -novellikirjasarjaan.
Sarjan esittäminen aloitettiin yhdysvalloissa TNT-kanavalla 15. marraskuuta 2016. Suomessa sarjan esittäminen alkoi Foxilla 20. huhtikuuta 2017.
Lehtituppi

Lehtituppi on erityisesti heinäkasveilla tavattava putkimainen rakenne, joka ympäröi vartta lehtilavan alapuolella. Lehtituppi on kehittynyt lehtikannasta ja on usein tiiviisti varren ympärillä. Lehtituppi voi olla useita senttimetrejä pitkä, ja sen pituus vaihtelee kasvista riippuen. Lehtilapa on kiinni lehtitupessa, ja niiden yhtymäkohdassa voi olla lajista riippuen vaihtelevannäköinen ja -kokoinen kieleke.
Lehtituppi voi muistuttaa ulkonäöltään korvaketuppea.
Ávilan Johannes

Pyhä Ávilan Johannes (; 6. tammikuuta 1500 Almodóvar del Campo, Espanja – 10. toukokuuta 1569 Montilla, Espanja) oli reformaattori, kirjoittaja, saarnaaja, hengellinen ohjaaja, pappi, pyhimys ja kirkonopettaja. Häntä kutsutaan Andalusian apostoliksi ja hän oli pyhän Teresan, pyhän Francis Borgian, pyhän Ristin Johanneksen, pyhän Peter Alcantaran ja muiden hengellinen ohjaaja. Pappi on Andalusian, Espanjan ja espanjalaisen sekulaaripapiston suojeluspyhimys. Paavi Klemens XIII julisti miehen kunnianarvoisaksi 8. helmikuuta 1759, paavi Leo XIII julisti hänet autuaaksi 15. marraskuuta 1893, paavi Paavali VI julisti hänet pyhimykseksi 31. toukokuuta 1970 ja paavi Benedictus XVI julisti hänet kirkonopettajaksi. Pyhimys eli seuraavien 12 paavin hallintokausien aikana: Aleksanteri VI, (1492–1503) Pius III, (1503) Julius II, (1503–1513) Leo X, (1513–1521) Hadrianus VI, (1522–1523) Klemens VII, (1523–1534) Paavali III, (1534–1549) Julius III, (1550–1555) Marcellus II, (1555) Paavali IV, (1555–1559) Pius IV (1559–1565) ja pyhä paavi Pius V. (1566–1572) Hänen juhlaansa vietetään 10. toukokuuta.
Elämä.
Pyhä Ávilan Johannes syntyi Almodóvar del Campossa hurskaaseen ja varakkaaseen juutalaiskäännynnäisperheeseen. Neljätoistavuotiaana hänet lähetettiin Salamancan yliopistoon opiskelemaan lakia, mutta hän palasi vuoden jälkeen isänsä kotiin ja ryhtyi erakoksi. Ajallaan hän alkoi opiskella teologiaa ja filosofiaa Alcalássa esimerkiksi Dominican De Soto opettajanaan. Pyhimyksen vanhemmat kuolivat hänen ollessaan opiskelija ja hän pappisvihkimyksensä jälkeen vietti ensimmäisen messunsa kirkossa, jossa he olivat haudattuina, myi perheen omaisuuden ja antoi tuotot köyhille. Hän oli valmistautunut lähetystyöhön Pohjois-Amerikassa, mutta Sevillan arkkipiispa Hernando de Contreras suostutteli hänet vuonna 1527 jäämään Espanjaan. Alkaen 1529 pyhä Johannes ryhtyi missioihin kautta Andalusian yhdeksäksi vuodeksi. Vuonna 1537 hän ko-organisoi Granadan yliopiston arkkipiispa Gaspare Avalosin. Pyhimys kuoli ennen kuin onnistui viemään loppuun suunnitelmansa ruveta jesuiitaksi. 
Elämänvaiheita.
Pyhän Avilan Johanneksen elämä voidaan jakaa seuraaviin vaiheisiin:
Luettelo televisiosarjan Good Behavior jaksoista

Good Behavior on yhdysvaltalainen Blake Crouchin "Letty Dobesh" -novellikirjasarjaan perustuva draamasarja. Sarjan päärooleissa ovat Michelle Dockery ja Juan Diego Botto.
Yhteenveto.
&lt;onlyinclude&gt;&lt;/onlyinclude&gt;
SpatiaLite

SpatiaLite on vapaa, kevyt paikkatiedon tallennukseen soveltuva tiedonhallintajärjestelmä, joka on rakennettu SQLite:n päälle. Se on tiedostopohjainen yhden käyttäjän relaatiotietokanta. Paikkatietokohteiden tuen osalta se on suurimmaksi osaksi OGC-SFS -yhteensopiva.
Tietolähteiden tuki.
Seuraavia formaatteja voi käyttää suoraan SQL-pääsyyn
Paikkatietoformaattien mukaisten geometrioiden tuki.
SpatiaLite tukee mm. seuraavien formaattien mukaisia geometrioita
Riippuvuudet.
SpatiaLite riippuu seuraavista kirjastoista
Open Source Geospatial Foundation

Open Source Geospatial Foundation (lyh. OSGeo) on voittoa tavoittelematon säätiö, jonka tavoitteena on kasvattaa avoimeen lähdekoodiin pohjautuvien paikkatieto-ohjelmistojen käyttöä.
Perustaminen.
OSGeo perustettiin 2006.
OSGeo-projekteja.
Sisällönhallintajärjestelmiä
Työpöytäsovelluksia
Kirjastoja
Metadata-katalogeja
Web-karttasovelluksia
Sellí

Sellí (, myös Σελί, "Selí"; ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 109 (2021).
Sellín kylä sijaitsee noin 17 kilometriä etelään Réthymnon kaupungista. Se on rakennettu noin 500 metrin korkeuteen merenpinnasta laskettuna. Kylä esiintyy 1500-luvun venetsialaisaikaisissa lähteissä nimimuodoilla "Seli", "Selli" ja "Sali".
Sellí muodostaa myös laajemman kyläyhdyskunnan (Δημοτική Κοινότητα Σελλίου, "Dimotikí Koinótita Sellíou"), johon kuuluu varsinaisen Sellín kylän lisäksi Mýrthioksen kylä. Koko yhdyskunnan väkiluku on 174 (2021).
Väinö Nummisto

Väinö Henrik Nummisto (7. tammikuuta 1912 – 4. joulukuuta 1987) oli Köyliössä Satakunnassa vaikuttanut suomalainen taidemaalari. Nummisto kiinnostui 1960-luvulla Piispa Henrikiin ja Lalliin liittyvästä perinteestä ja keskittyi tähän myös omassa taiteessaan maalattuaan sitä ennen lähinnä realistisia maalaismaisemia. 
1960–1970-luvuilla Nummisto oli aloitteellinen Pyhän Henrikin tien keskiaikaisen pyhiinvaellusreitin merkitsemisessä retkeilyreitiksi ja useiden Piispa Henrikiin, Lalliin ja Pyhän Henrikin tiehen liittyvien muistomerkkien aikaansaamisessa sekä kotipaikkakunnallaan Köyliössä, että myös reitin muilla paikkakunnilla, kuten Turussa.
Vesta (laulaja)

Vesta Rebekka Burman (s. 20. kesäkuuta 1994 Helsinki) on suomalainen laulaja-lauluntekijä. Hän käyttää taiteilijanimenään etunimeään Vesta.
Vestan esikoisalbumi "Lohtulauseita" julkaistiin vuonna 2018. Vesta palkittiin vuoden tulokkaana Emma-gaalassa. Toinen albumi "Uskon tulevaan" julkaistiin vuonna 2022.
Tausta.
Vesta varttui Vuosaaren kaupunginosassa Helsingissä. Hän on valmistunut ylioppilaaksi Kallion lukiosta syksyllä 2014.
Ura.
Vesta julkaisi ensimmäisen omakustannekappaleensa, ”Varjo”, vuonna 2014, jonka myötä hän sai yhteistyösopimuksen VILD Musicin kanssa. Yhtiö julkaisi Vestan kolme ensimmäistä singleä, vuonna 2015 julkaistut kappaleet ”Kevät” ja ”Anteeksi” sekä vuonna 2016 julkaistun ”Vielä1”-kappaleen. Omien singlejulkaisujensa lisäksi hän myös vieraili ennen debyyttialbumiaan muun muassa Töölön Ketterän, Kauriinmetsästäjien ja Pyhimyksen kappaleilla.
Huhtikuussa 2017 hän solmi levytyssopimuksen Warner Music Finlandin alaisen Etenee Recordsin kanssa, jonka myötä hän alkoi työstää esikoisalbumiaan tuottaja Jori Sjöroosin kanssa. Yhteistyön ensimmäinen single, ”Sun katu”, julkaistiin 31. toukokuuta 2017. Esikoisalbumi "Lohtulauseita" julkaistiin maaliskuussa 2018. Levyn aiheita olivat rakkaus, erot ja vaikeat tunteet. Se nousi heti julkaisunsa jälkeen Suomen virallisen albumilistan kärkisijalle kolmeksi viikoksi. Vesta palkittiin Soundi-lehden "Master Of Pulpets" -tulokaspalkinnolla vuonna 2017 ja "vuoden tulokas" -palkinnolla Emma-gaalassa vuoden 2019 helmikuussa.
Vesta perusti vuonna 2018 Vesta B Oy -nimisen yhtiön, jonka toimialana on "Esittäviä taiteita palveleva toiminta". Hän on yhtiönsä toimitusjohtaja ja ainoa työntekijä.
Vestan toisen studioalbumin ensimmäinen single ”Valonsäteet” julkaistiin toukokuussa 2020. Myös albumin oli määrä ilmestyä vielä saman vuoden aikana, mutta sen työstämisestä tuli Vestalle hidas ja vaikea prosessi. Muun muassa ilmastonmuutosta käsittelevä "Uskon tulevaan" -albumi julkaistiin lopulta vuonna 2022. Vaikka se saikin positiivista palautetta kriitikoilta, Vesta ei itse kokenut ilmaisseensa siinä haluamiansa asioita onnistuneesti.
Vesta osallistui "Vain elämää" -sarjan kuvauksiin keväällä 2025.
Chevrolet S-10

Chevrolet S-10 on pieni lava-auto, jota Chevrolet valmistaa Brasiliassa ja Kanadassa. Autoa valmistettiin Pohjois-Amerikan markkinoille vuosina 1982–2004. GMC myi samaa autoa nimellä GMC S-15 ja myöhemmin GMC Sonoma. 
Nykyään S-10:tä myydään vain Brasiliassa.
Maija Rissanen

Maija Rissanen (s. 28. maaliskuuta 1979 Lahti) on suomalainen näyttelijä, joka valmistui Teatterikorkeakoulusta teatteritaiteen maisteriksi vuonna 2002. Hän on näytellyt Helsingin Kaupunginteatterissa vuosina 2002-2003, Mikkelin teatterissa vuosina 2009–2010, Lahden Kaupunginteatterissa vuosina 2010–2013, vuodesta 2013 lähtien Teatteri Quo Vadiksessa ja vuodesta 2014 lähtien Tampereen Työväen Teatterissa.
Rissanen asui vuosina 2003–2008 Italiassa, jossa hän opiskeli klassista laulua Giuseppe Verdi -konservatoriossa Torinossa ja näytteli teatterissa ja lyhytelokuvissa. Suomessa hän on esiintynyt tv-sarjoissa "Syke" (2014), "Salatut elämät" (2016, 2017–2018) ja "Pirjo" (2018-2020).
Audaz-luokka (1945)

Audaz-luokka oli Espanjan laivaston yhdeksän aluksen muodostama hävittäjäluokka.
Alukset.
Ranskan laivaston Le Fier -luokan torpedoveneistä saksalaisten muokkaamien suunnitelmien mukaan tilattiin viisi ensimmäistä alusta.
Varjostus

Varjostus () on kolmiulotteisessa grafiikassa menetelmä polygonien värien muutokseen. Menetelmä tuottaa valaistusta ja varjoa jäljittelevän ulkoasun. Ilman varjostusta ja valaistusta kappaleen polygoneilla on tasainen väritys kauttaaltaan näkökulmasta riippumatta. Varjostus ja valaistus tuottaa kolmiulotteiselta näyttävän kuvan kaksiulotteiseen projektioon. Ennen polygonigrafiikan yleistymistä varjostusta on käytetty vektorigrafiikkaa käyttävissä videopeleissä kuten "Zarch" (1987).
Säteenseurantamenetelmät perustuvat valon säteiden tuottamaan valaistukseen, heijastukseen sekä valon ja pintojen ominaisuuksiin, jolloin valaistus tapahtuu osana säteenseuranta-algoritmia ja erillistä varjostusta ei välttämättä tarvita. Säteenseuranta tuottaa realistisemman lopputuloksen mutta on myös huomattavasti hitaampi.
Yksinkertaisin menetelmä on tasavarjostus (), jossa sama väri toistetaan kauttaaltaan polygonin alueella. Tasavarjostusta on käytetty videopeleissä kuten "Virtua Racing" (1992) ja "Virtua Fighter" (1993) Sega Model 1 -kolikkopelialustalla.
Gouraud-varjostus on kehittyneempi menetelmä, jossa väri interpoloidaan verteksien määrittämälle alueelle. Phong-varjostus on realistisempi menetelmä, joka laskee varjostuksen uudelleen useammin, mutta on myös hitaampi kuin Gouraud-menetelmä.
Muita menetelmiä on esimerkiksi "cel-shading", joka pyrkii luomaan piirrosanimaation tyylisen ulkoasun, jonka ensimmäisiä käyttökohteita oli "Jet Set Radio" (2000).
Gooch-varjostus on ei-fotorealistinen varjostus, joka on tarkoitettu teknisen kuvituksen tekemiseen. Valve on käyttänyt Gooch-varjostuksen kaltaista menetelmää "Team Fortress 2" -pelissä.
"Deferred shading" tai "deferred rendering" on renderöintitekniikka, jossa varjostus jätetään toiseen vaiheeseen renderöinnissä ja ensimmäinen vaihe vain kerää tietoa geometriapuskuriin ("G-buffer"). Menetelmällä voidaan vähentää laskentakuormaa monimutkaisissa tapauksissa, joissa on useita valoja ja valaistavia kappaleita.
Varjostuksen kanssa ja ilman.
Varjostuksen seurauksena renderöity kuva käyttää tummempaa värisävyä varjoon jäävän alueen simuloimiseksi. Näyttölaitteelle siirrettävä valmis RGB-kuva ei sisällä kirkkaustietoa renderöidyn kuvan pikseleille.
Valaistus.
Luonnossa valon osuessa pintaan tapahtuu kolme asiaa: absorptio (imeytyminen), heijastuminen ja taittuminen. 
Eri renderöintimenetelmät mallintavat valon käytöstä erilaisilla pinnoilla eri tavoin.
Värien intensiteetti muuttuu kohtaan osuvan valaistuksen mukaan.
Ted Baker

Ted Baker on Britannissa Lontoossa toimiva muotitalo, joka on perustettu vuonna 1988. Se on listattu Lontoon pörssiin ja on olennainen osa FTSE 250 Indexiä.
Yritys on tunnettu muotituotteista, kuten vaatteista ja parfyymeista. 
Historia.
Ted Bakerin perustaja Ray Kelvin perusti ensimmäisen liikkeensä 1987 Glasgow'ssa ja avasi liikkeitä Manchesteriin ja Nottinghamiin. Vuonna 1990 avattiin Ted Bakerin liike Covent Gardeniin ja lisäksi muutama liike myös Lontoon Sohoon, Nottinghamiin ja Leedsiin). Ray Kelvin osti yrityksen sen omistajalta Goldberg &amp; Sonsilta.
Nicola Walker

Nicola Walker (s. 15. toukokuuta 1970 Stepney, Lontoo) on englantilainen näyttelijä, joka tunnetaan Ruth Evershedin roolista vakoilu­sarjassa "Erikoisjoukkue" (2003–2011).
Ura.
Walker voitti parhaan nais­sivu­osan Olivier-palkinnon vuonna 2013. Vuonna 2014 hän sai Bafta-ehdokkuuden "Viimeinen tango Halifaxissa" -sarjasta, jossa hän on näytellyt vuodesta 2012 lähtien. Vuonna 2015 alkaneessa rikos­sarjassa "Minkä taakseen jättää" Walker näyttelee pää­osaa, rikos­yli­komisario Cassie Stuartia. Hänellä on pääosa televisiosarjassa "Eroja ja avioeroja" (engl. "the Split") ja tärkeä sivuosa rikossarjassa "Scott &amp; Bailey".
Hän on näytellyt West Endn ja Broad­wayn teattereissa.
Trevor Eve

Trevor Eve (s. 1. heinäkuuta 1951 Sutton Coldfield, Birmingham, Yhdistynyt kuningaskunta) on englantilainen näyttelijä, joka tuli tunnetuksi vuonna 1979 pääroolistaan rikossarjassa "Shoestring". Hänet tunnetaan myös poliisipäällikkö Peter Boydin roolista BBC:n rikossarjassa "Murhan jäljet" (2000–2011).
Eve voitti parhaan miesnäyttelijän Olivier-palkinnon vuonna 1981 ja parhaan miessivuosan Olivier-palkinnon vuonna 1997. Hän on näytellyt muun muassa National Theatressa. Eve 2010 Eve näytteli elokuvassa "Aivan liian hotti", jossa näytteli myös hänen tyttärensä Alice Eve. Myös elokuvassa Trevor Even hahmo on tyttärensä näyttelemän hahmon isä. Hän näytteli yhtä päärooleista "Minkä taakseen jättää" -rikossarjan ensimmäisellä tuotantokaudella.